Аймгийн Засаг даргын 2024 оны

..... дүгээр сарын .....-ны өдрийн

...... дугаар захирамжийн I хавсралт

**“ӨСВӨРИЙН АВРАГЧ-2024”**

**ТЭМЦЭЭНИЙ УДИРДАМЖ**

2024 оны 09 дүгээр сарын 23 Орхон аймаг

Зорилго: Ерөнхий боловсролын сургууль, коллежийн ахлах ангийн сурагчдыг аюулт үзэгдэл, ослоос урьдчилан сэргийлэх, аврах, өөртөө болон бусдад анхны тусламж үзүүлэхэд сургаж дадлагажуулах, тэдний тэсвэр хатуужил, авхаалж самбааг сорих, хүнлэг энэрэнгүй иргэн болгон төлөвшүүлэхэд оршино.

НЭГ. Хамрах хүрээ

Зохион байгуулагч:

* Аймгийн Засаг даргын Тамгын газар
* Онцгой байдлын газар
* Улаан Загалмайн Хороо
* Боловсрол, шинжлэх ухааны газар

Оролцогч:

* Орхон аймгийн нийт Ерөнхий боловсролын сургууль, коллеж, сургалт үйлдвэрлэлийн төвийн ахлах ангийн сурагчид, багш нар

ХОЁР. Тэмцээн зохион байгуулах газар, хугацаа

Тэмцээнийг 2024 оны 10 дугаар сарын 18-ны өдрийн 09:00 цагт Эрдэнэ багийн нутаг дэвсгэрт байрлах Онцгой байдлын газрын Гал түймэр унтраах, аврах 68 дугаар ангийн сургалтын талбайд зохион байгуулна.

ГУРАВ. “Өсвөрийн аврагч” бүлгийн зохион байгуулалт,

тавигдах шаардлага

Тэмцээнд оролцох “Өсвөрийн аврагч” бүлгийн /цаашид бүлэг гэх/ гишүүд нь ерөнхий боловсролын сургуулийн ахлах ангийн сурагчид байна.

 Бүлэг нь ахлагч-1, гишүүд-6, нийт-7 сурагч, нэг чиглүүлэгч багштай байна. Бүлэгт 5 эрэгтэй, 2 эмэгтэй гишүүн байна.

Чиглүүлэгч багш нь бүлгийн гишүүдийг тэмцээнд бэлтгэх, жигдрүүлэх ажлыг хариуцан зохион байгуулах бөгөөд тэмцээнд оролцохгүй.

Бүлгийн гишүүдэд доорх чиглэлээр сургалт явуулсан байна. Үүнд:

* Гамшгаас хамгаалах тухай болон Галын аюулгүй байдлын тухай хуулийн зарлан мэдээлэл, бэлэн байдал, иргэний эрх, үүрэгтэй холбоотой зүйл, заалт болон “Бэлэн бай” сургалтын багц хичээл, Монголын Улаан Загалмайн нийгэмлэгийн мандат, үйл ажиллагаа, анхны тусламжийн чиглэлээр мэдлэгийг олгох.
* Цэргийн биеийн тамирын бие бялдрын ерөнхий хөгжлийн 224 тоот дасгал хийж гүйцэтгэх.
* Өөртөө болон бусдыг аврах, анхны тусламж үзүүлэх дадлага
* Жагсаалын бэлтгэл

ДӨРӨВ. Техникийн зөвлөгөөн

Техникийн зөвлөгөөнийг 2024 оны 10 дугаар сарын 08-ны өдрийн 14:00 цагт Онцгой байдлын газрын “Соёмбо” тасалгаанд хийнэ. Техникийн зөвлөгөөнд чиглүүлэгч багш, бүлгийн ахлагч нар оролцоно.

Техникийн зөвлөгөөн дээр тэмцээний зохион байгуулалт, шалгаруулалтын талаар танилцуулга хийж, бүлгүүдийн төлөөлөл асуулт тавьж, саналаа хэлж оролцоно. Бүлгүүдийн тэмцээнд оролцох дарааллыг сугалаагаар тодруулна.

Техникийн зөвлөгөөнд ирэхдээ доорх зүйлсийг бүрдүүлэн жигдрүүлсэн байна.

* Сургуулийн захирлын баталсан бүлгийн мэдүүлэг
* ХАБЭА-н зааварчилгаа өгч гарын үсэг зуруулан баталгаажуулсан хуудас
* Бүлгийн гишүүн бүрийн эмчийн дүгнэлтийн хуудас
* Сургалт зохион байгуулсан цаг, сэдвийн төлөвлөгөө, тайлан

/гэрэл зургаар баримтжуулсан/

* Бүлэг анхны тусламжийн иж бүрдэл бүхий 1ш цүнхтэй байна.
* Бүлэг тус бүр 40 см урт бариултай, 30х60 см хэмжээтэй, цагаан дэвсгэртэй хаягтай байх бөгөөд цэнхэр өнгөөр сум, сургуулийн нэр, дугаар, бүлгийн нэрийг бичсэн байна.

Жишээ нь:

60 см

30 см

|  |
| --- |
| БАЯН-ӨНДӨР СУМ14 ДҮГЭЭР СУРГУУЛЬ“СЭРЭМЖ” ӨСВӨРИЙН АВРАГЧ БҮЛЭГ |

* Бүлэг тус бүр 5 см радиустай бэлгэдэл бүхий энгэрийн тэмдэгтэй байна. Энгэрийн тэмдгийг бүлгийн гишүүн бүр зүүн талын энгэртээ зүүн гарын мөрнөөс доош 10 см зайд 8х8 диаметртэй Өсвөрийн Улаан Загалмайн лого зүүсэн байна.
* Бүлгийн гишүүд шаардлага хангасан жигд хувцас, гутлаар жигдэрнэ. /цэргийн дүрэмт хувцас өмсөхгүйг анхаарна уу./

ТАВ. Нээлтийн арга хэмжээ

Аймгийн Засаг даргын Тамгын газар, Онцгой байдлын газар, Боловсрол, шинжлэх ухааны газрын төлөөллийг оролцуулан нээлтийн арга хэмжээг зохион байгуулна.

 “Өсвөрийн аврагч” бүлгүүд тэмцээнд оролцох дарааллын дагуу жагсаж, ёслолын жагсаалаар алхана. Жагсаалын жигдрэлтийг хангах зорилгоор зохион байгуулагч талаас Онцгой байдлын газрын нэг салааны бүрэлдэхүүнийг оролцуулж болно.

Тэмцээнийг нээж хүндэт зочид, зохион байгуулагчид, өсвөрийн аврагч бүлгүүдийн төлөөлөл үг хэлнэ.

ЗУРГАА. Тэмцээний үйл ажиллагаа

Жагсаалын үзлэг:

Жагсаалын үзлэгээр доорх зүйлсийг шалгана. Үүнд:

* Бүлгийн хаяг
* Бүлгийн гишүүн тухайн сургуулийн сурагч болохыг гэрчилсэн үнэмлэх /түүнтэй дүйцэх нотлох баримт/
* Хувцас жигдрэлт
* Энгэрийн тэмдэг
* Жагсаалын хувиргалт, жигдрэлт
* Бүлгийн ахлагчийн жагсаал командлах ажиллагаа

Жагсаалын үзлэгээр шагналын 5 минут хүртэл оноо өгнө.

**Нэгдүгээр цэг**: Жагсаалын үзлэг, Цэргийн биеийн тамирын бие бялдрын ерөнхий хөгжлийн 224 тоот дасгал хийж гүйцэтгэх цэг

Цэгийн шүүгч болон бүлгийн ахлагчийн командаар жагсаалын хувиргалтуудыг хийх, Цэргийн биеийн тамирын бие бялдрын ерөнхий хөгжлийн 224 тоот дасгалыг жигд, алдаагүй хийх ба идэвх санаачилгатай оролцсон бүлэгт 5 минутын шагнал, алдаа дутагдалтай оролцсон бүлэгт 5 минутын торгууль ногдуулна. Жагсаалын хувиргалт, Цэргийн биеийн тамирын бие бялдрын ерөнхий хөгжлийн 224 тоот дасгалыг хийж гүйцэтгээд шүүгчийн дохиогоор гараа руу бүлэг командаар явж цагчин шүүгчийн дохиогоор гараанаас гарч гүйнэ.

**Хоёрдугаар цэг**: Мэдлэг сорих асуулт, хариултын цэг

Гараанаас гарч хоёрдугаар цэгт ирж, бүлгийн гишүүдийг жагсаан бүлгийн ахлагч цэгийн шүүгчид “Эрхэм шүүгчид ***Сэрэмж*** бүлэг даалгавар гүйцэтгэхэд бэлэн” гэж илтгэнэ. /Бүлгийн ахлагч цэг бүрийн шүүгчид дээрхийн адил илтгэнэ/

Шүүгч урьдчилан бэлтгэсэн асуултаас 3 асуулт сугалуулна. Дараах сэдвээс бэлтгэнэ.

* + Гамшгаас хамгаалах тухай болон Галын аюулгүй байдлын тухай хууль
	+ Анхны тусламж
	+ Сэтгэл зүйн анхны тусламж

Бүлгийн гишүүд 3 минутын хугацаанд бэлтгэж, хариулна. Цэгийн шүүгч зөв хариултыг танилцуулж, хариулт тус бүрийн оновчтой байдлыг харгалзан үзэж 0-3 минутын шагналын оноо өгнө.

 **Гуравдугаар цэг**:Объектын болон ой, хээрийн түймрийн голомт

Бүлгийн ахлагч гишүүдээ бүрэн жагсаан цэгийн шүүгчид илтгэнэ. Энэ цэгт багийн ахлагч багийн гишүүдээ удирдах, зааварлах байдлаар оролцох ба өөрөө дасгал нормативыг хийж гүйцэтгэхгүй.

Шүүгч голомтод үүрэг гүйцэтгэх гишүүдэд даалгавруудыг танилцуулж дасгал нормативыг нэг бүрчлэн хийлгэж дууссаны дараа, дараагийн гишүүд даалгавраа гүйцэтгэнэ.

 Бүлгийн эхний 2 гишүүн иж бүрэн хөдөлмөр хамгааллын хувцсыг норматив хугацаанд өмсөж гараа өргөсний дараа бүлгийн өөр 2 гишүүн ой хээрийн гал түймэр унтраах зорилгоор үүсгэсэн цэгүүдийг РЛО ашиглан усаар шүршин унагаж гараа өргөснөөр дараагийн 2 гишүүн бэлтгэсэн модыг хөрөө ашиглан хуваана.

 Дүнг шүүгчийн хуудсанд тэмдэглэн тухайн цэгийн шүүгч, бүлгийн ахлагч нар гарын үсэг зурна.

Шүүгчийн дохиогоор багийн гишүүд хөдөлгөөн үйлдэж дундын саад даван дараагийн 4 дүгээр цэг рүү гүйнэ.

**Дөрөвдүгээр цэг**: Газар хөдлөлтийн голомт

Бүлгийн ахлагч гишүүдээ бүрэн жагсаан цэгийн шүүгчид илтгэнэ. Энэ цэгт шүүгч цагийн байдлыг гишүүдэд танилцуулах ба бүлгийн ахлагч гишүүдээ зохион байгуулалт, үүрэг оролцоогоор хангаж, нэрвэгдэгсдэд үзүүлэх анхны болон сэтгэл зүйн тусламжийг үзүүлж ажиллана.

Амьсгал нь боогдсон нэг, хөнгөн гэмтэлтэй нэг, хүнд гэмтэлтэй нэг хүнд анхны тусламж үзүүлэх ба бэртэл, гэмтлээс нь шалтгаалан ангилан зөөвөрлөж байршуулна.

 А. Амьсгал нь боогдсон нэрвэгдэгчийн амьсгалыг чөлөөлөх тусламжийг хиймэл хүн /муляж/ дээр үзүүлнэ.

 Б. Хөнгөн гэмтэлтэй /Шалбарсан, зулгарсан, бага зэргийн цус алдалттай/ нэрвэгдэгчид боолт хийх тусламж үзүүлнэ.

 В. Хүнд гэмтэлтэй /тулгуур яс хугарсан, нуруу нугасны гэмтэлтэй/ нэрвэгдэгчид анхны тусламж үзүүлж, дамнуурга ашиглан зөөвөрлөж, анхны тусламжийн хэсэгт хүлээлгэн өгнө.

**Цагийн байдал:** Сумын хэмжээнд 2024 оны 10 дугаар сарын ....-ний өдрийн 20:00 цагийн үед 5,7 магнитудын хүчтэй газар хөдлөлт болж зарим барилга, байгууламжид нуралт үүссэн. Үүнээс ... дугаар сургуулийн баруун хэсэгт нуралт үүсэж 2 хүн нурангид даруулж, гарах гарц, зам хаагдсан 2 хүн байна. Эрэн хайх, аврах ажиллагааг зохион байгуулж иргэдийг аврах, нэрвэгдэгчийг зөөвөрлөн гаргах, анхны болон сэтгэл зүйн тусламж үзүүлэх, саадыг холдуулах.

Гүйцэтгэх үүргийг техникийн зөвлөгөөн дээр танилцуулна.

**Тавдугаар** **цэг**: Усанд осолдогчийг аврах цэг

Бүлэг дөрөвдүгээр цэгээс 100 метр замыг туулан тавдугаар цэгт ирнэ.

Тусгайлан бэлтгэсэн талбайд бүлгийн гишүүн бүр аврах цагариг /хөөсөн цагариг/ шидэн усанд осолдогчийг аварна. Эргээс цагариганы захын тойрог хүртэл 10 метр зайтай байна.

* Цагаригийг 2 метр радиустай тойрогт оруулбал 3 минутын шагнал
* Цагаригийг 4 метр радиустай тойрогт оруулбал 2 минутын шагнал
* Цагаригийг 6 метр радиустай тойрогт оруулбал 1 минутын шагналын оноо өгнө.
* Хэрэв оруулж чадаагүй бол шагналын оноо болон торгуулийн оноо өгөхгүй.

**Ерөнхий зүйл:**

 Бүлгийн гишүүдийн нэг нь бичиг баримтын зөрчилтэй байвал бүлгийг тэмцээнээс хасна.

 Цагчин шүүгч бүлгийг гараанаас гарч, барианд орсон сүүлчийн хүнээр тооцож цэвэр цагийг гаргана.

 Тэмцээнийг маргаангүй зохион байгуулах үүднээс эхний бүлгийг барианд орсноос хойш дараагийн бүлгийг гараанаас гаргана.

 Тухайн цэг дээр бүлгийн гүйцэтгэх үүрэгтэй нь уялдуулан цэгийн шүүгчээр мэргэжлийн хүнийг ажиллуулах бөгөөд шүүгч бүлгийн авсан үнэлгээг цэг дээр нь шууд танилцуулна.

 Тэмцээнийг 1200м гүйлтийн талбай буюу түүнтэй адилтгах газар, байршилд зохион байгуулна.

 Оролцогч хүүхдүүдийн эрүүл мэнд, аюулгүй байдлыг хангаж, гарааны цэгт аюулгүй ажиллагааны зааварчилгаа өгнө.

 Тэмцээнд оролцогчдыг тухайн ерөнхий боловсролын сургуулийн захиргаа нь дулаан хувцас, хоол хүнсээр хангаж оролцуулна.

 Модон болон торон саад, самбар, гүүр, сүлжих төмөр саад зэрэг төхөөрөмжийн дэргэд дундын хянагчийг ажиллуулж бүлгийн гишүүдийн гаргасан алдаа, тэдний аюулгүй байдлыг хянана. Саадыг туулахад гаргасан алдаа бүрд 1 минутын торгууль тооцно.

ДОЛОО. Дүгнэх журам

Дүнг гаргахдаа нийт хугацаанаас /цэвэр цаг/ шагналын минутыг хасаж, торгуулийн минутыг нэмж хамгийн бага цагаас эхлэн байр эзлүүлнэ.

 Оноо тэнцсэн тохиолдолд багийн ахлагч нарын дунд асуулт, хариултын тэмцээн зохион явуулна.

НАЙМ. Шагнал урамшуулал

Тэмцээнд оролцсон багуудыг онооны дарааллаар 1, 2, 3, тусгай байр 2 эзлүүлж, шагнаж урамшуулна.

 1 дүгээр байр: Цом, өргөмжлөл, алтан медаль, мөнгөн шагнал

 2 дугаар байр: Өргөмжлөл, мөнгөн медаль, мөнгөн шагнал

 3 дугаар байр: Өргөмжлөл, хүрэл медаль, мөнгөн шагнал

 Тусгай байр: Өргөмжлөл, мөнгөн шагнал

Тусгай байр: Өргөмжлөл, мөнгөн шагнал

 “Өсвөрийн аврагч-2024” тэмцээний шагнал урамшууллыг аймгийн Засаг даргын төсөл, хөтөлбөрийн “Өсвөрийн аврагч-2024” тэмцээний зардлаас шийдвэрлэх ба хамтран оролцох байгууллагууд болон энэхүү удирдамжид нийцүүлэн зохион байгуулна.

\_ОО\_

Аймгийн Засаг даргын 2024 оны

..... дүгээр сарын .....-ны өдрийн

...... дугаар захирамжийн III хавсралт

“ӨСВӨРИЙН АВРАГЧ-2024” ТЭМЦЭЭНИЙГ ЗОХИОН БАЙГУУЛАХАД ШААРДЛАГАТАЙ ЗАРДАЛ

|  |  |  |  |  |
| --- | --- | --- | --- | --- |
| д/д | Утга | Нэг бүрийн үнэ /төг/ | Тоо ширхэг | Нийт үнэ /төг/ |
| Нэг. Нийлбэр дүнгээр байр эзэлсэн бүлгийг шагнах зардал |
| 1 | Мөнгөн шагнал | 1-р байр | 1ш | 1.500.000 |
| 2 | 2-р байр | 1ш | 1.200.000 |
| 3 | 3-р байр | 1ш | 1.000.000 |
| 4 | Тусгай байр | 1ш | 800.000 |
| 5 | Тусгай байр | 1ш | 600.000 |
| Хоёр. Шагнал урамшууллын зардал |
| 1 | Медаль | 15.000 | 24ш | 360.000 |
| 2 | Өргөмжлөл | 50.000 | 5ш | 250.000 |
| 3 | Цом | 250.000 | 1ш | 250.000 |
| 4 | Дурсгалын зүйл | 50.000 | 40ш | 2.000.000 |
| 5 | Дэвтэр, бал | 10.000 | 40ш | 400.000 |
| 6 | Дурсгалын зураг | 15.000 | 5ш | 75.000 |
| Гурав. Тэмцээн зохион байгуулах талбайд шаардагдах зардал |
| 1 | Олс | 8.000 | 30м | 240.000 |
| 2 | Гараа, барианы самбар | 100.000 | 2ш | 200.000 |
| 3 | Шуудай | 5.000 | 20ш | 100.000 |
| 4 | Олгой хамер | 10.000 | 5ш | 50.000 |
| 5 | Наалддаг тууз | 3.600 | 10ш | 36.000 |
| Дөрөв. Бусад зардал |
| 1 | Түлш | 3.940 | 100л | 394.200 |
| 2 | ЭМАТАЦ-ын хүүхдийн зардал | 15.000 | 15ш | 225.000 |
| 3 | Шүүгчдийн зардал | 20.000 | 16ш | 320.000 |
| **Нийт** | 10.000.000 |

\_ОО\_